Unidas por Extremadura

7 / 65 Concejalís  
121 / 3284 Web unidasporextremadura.org

Unidas por Extremadura (cuyu acrónimu oficial es PODEMOS-IU-AV, siendu gastaus tamién UPE, UpE, UxE o UxEx) es una coalición electoral española dela comunidá autónoma de Estremaúra entegrá polas formacionis políticas Podemos, Esquierda Unía i Alianza Verde.

Se constituyó el 12 de marçu de 2019 embaju el nombri Unidas por Extremadura-Podemos-IU-Equo-Estremiñus. Tras la salía de Equo dela confluencia estremiña, Podemos, Esquierda Unía i Estremiñus son las formacionis qu'el componin, estandu los tres secretarius generalis destas formacionis ena Asamblea d'Estremaúra como diputaus autonómicus. En 2023 Estremiñus tamién abandonó la coalición, pasandu a foal parti dela mesma Alianza Verde.

Se defini como una coalición de esquierdas, progresista, ecologista i feminista que luche polos enteresis dela región, puna transición ecológica justa, pola igualdá de géneru i por llegal a un nivel de via dignu pa toa la puebración.

El su lídel es dendi que se constituyó la secretaria general de Podemos Estremaúra, Irene de Miguel Pérez, engeniera agrónoma, técnica medioambiental i orticultura, quién con 39 añus á síu la primera mujel candidata pola presidéncia dela Junta d'Estremaúra qu'á conseguíu representación enas dos províncias estremiñas. Enas primarias de Podemos Estremadura de 2020 runchó la secretaría general col 95% delos apoyus.

Esta coalición s'á tresladau como moelu al ámbitu municipal (Unidas por Badajoz, Unidas por Cáceres...), inque n'algunas localidais, Estremiñus se presentarun pola su cuenta.

 Participación enas eleccionis ala Asamblea d'Estremaúra 

 Eleccionis ala Asamblea d'Estremaúra de 2019 

Los partíus Podemos, IU, Estremiñus i EQUO constituyerun esta coalición pa concurril conjuntamenti alas eleccionis ala Asamblea d'Estremaúra de 2019.

+Partíus i federacionisPodemosEsquierda UníaEstremiñusEQUO

 Eleccionis ala Asamblea d'Estremaúra de 2023 i 2025 

En 2022 el partíu políticu Estremiñus otó por abandonal esta coalición, pasandu a entegrarsi ena nueva coalición denominá Levanta Extremadura juntu al partíu Extremadura Unida. Pola su parti, Verdis Equo tamién abandonó este espaciu, peru otó por nu concurril alas eleccionis ala Asamblea d'Estremaúra de 2023. Finalmente, esta coalición se presentó alas eleccionis de 2023 compuestu por Podemos, IU i Alianza Verde.

De cara alas eleccionis de 2025, el 28 de otubri de dessu añu los partíus Podemos i Esquierda Unía anunciarun que volverían a presentarsi uníus. Assin, esta coalición se presentó a dessos comicius cola mesma composición cola que concurrió alas eleccionis de 2023, formá por Podemos, IU i Alianza Verde.

+Partíus i federacionisPodemosEsquierda UníaAlianza Verde

 Resultaus electoralis 

Resultaus dela coalición enas prencipalis ciaidais d'Estremaúra enas que concurrió:

CiáBadajósCáceresMériaPrasénciaÇafraAlmendralejuMontijuNavalmoral dela MataOlivençaDon BenituPorcentaji4.08 %6.75 %6.5 %9.16 %8.28 %4.19 %10.45 %5.25 %12.82 %2.64 %Concejalis0212102120Biembru del GobiernuNuNuNuNuNuNuNuNuNu

Resultaus enas eleccionis autonómicas enas 2 províncias:

PorcentajiDiputausBadajós5,94 %2Cáceres6,05 %2Total5,98 %4

 Referéncias